open-index/open-wikipedia-markdown huggingface dataset:
বিমল দাশগুপ্ত

**বিমল দাশগুপ্ত** (২৯ এপ্রিল ১৯১০- ৩ মার্চ ২০০০) একজন ভারতীয় সশস্ত্র বিপ্লববাদী ছিলেন।

## প্রারম্ভিক জীবন
তার জন্ম বাংলাদেশের বরিশাল জেলার ঝালকাঠিতে। পিতা কবিরাজ অক্ষয়কুমার দাশগুপ্ত। কবিরাজি চিকিৎসার সূত্রে পিতা মেদিনীপুর এসে বসবাস শুরু করেন। বিমল দাশগুপ্ত ১২/১৩ বছর বয়েস থেকেই বিপ্লবী আন্দোলনের সাথে যোগাযোগ রাখতেন। সশস্ত্র সংগ্রামে অংশগ্রহণ করবার আগে ১৯২০ সালে অসহযোগ আন্দোলনে যোগ দিয়েছিলেন। মেদিনীপুর হিন্দু স্কুলের ছাত্র ছিলেন।

## পেডি হত্যা
১৯২৮ সালে সুভাষচন্দ্র বসু বিপ্লবী দীনেশ গুপ্তকে  বেঙ্গল ভলেন্টিয়ার্সের মেদিনীপুর শাখার দায়িত্ব দেন। দীনেশ গুপ্তের অক্লান্ত চেষ্টায় মেদিনীপুর জেলায় বিপ্লবী আন্দোলন অন্য মাত্রা পায়। বিমল দাশগুপ্ত হয়ে ওঠেন দীনেশ গুপ্তের মন্ত্রশিষ্য। লবণ আইন অমান্যের সময় জেলাশাসক জেমস পেডি দীঘা সমুদ্রতীরে সত্যাগ্রহীদের ওপর পাশবিক অত্যাচার চালিয়েছিল। এর প্রতিশোধ নিতে বিপ্লবীরা সিদ্ধান্ত নেন পেডি হত্যার। জ্যোতিজীবন ঘোষের সাথে বিমল দাশগুপ্ত এই দায়িত্ব পান। ১৯৩১ খ্রিষ্টাব্দের ৭ এপ্রিল মেদিনীপুর কলেজিয়েট স্কুলে প্রদর্শনী দেখতে এলে পেডি সাহেব এই দুই বিপ্লবীর গুলিতে নিহত হয়। দুজনেই পালাতে সক্ষম হন। বিমল দাশগুপ্ত আত্মগোপন করে ঝরিয়া অঞ্চলের কয়লাখনি তে চাকরি নেন ও পরে কলকাতার  মেটিয়াবুরুজেও থাকতেন, পুলিশ সন্ধান পায়নি।

## ভিলিয়ার্স হত্যা
ক্লাইভ স্ট্রীটে ১৯৩২ সালের ২৯ অক্টোবর বিমল দাশগুপ্ত কলকাতায় ইউরোপীয় অ্যাসোসিয়েশনের অফিসে ঢুকে সকাল সাড়ে এগারোটায় তাঁর রিভলবার থেকে প্রেসিডেন্ট মিঃ ই ভিলাসকে গুলি করেন। মিঃ ভিলাস আক্রমণ থেকে বেঁচে গিয়েছিলেন তবে বিমলকে তখন ঘরের ভিতরে আরও দু'জন ইউরোপিয়ান ধরে ফেলেছিল। বিচারে তিনি হিজলি ও চট্টগ্রামে ইউরোপীয় সন্ত্রাসের প্রতিশোধ নিতেই এ অপরাধ করেছেন বলে স্বীকার করেন। ১৯৩২ সালের ১২ নভেম্বর বিমলকে দশ বছরের সশ্রম কারাদণ্ড দেওয়া হয়।

## বিচার
পেডি মার্ডার কেসের আসামী হিসেবে পুলিশ তাকে শেষ পর্যন্ত খুঁজে পেল। কারণ বিপ্লবী কানাইলাল ভট্টাচার্য গার্লিককে হত্যা করেন ও শহীদ হন এই বিমল দাশগুপ্ত (বা বিমল গুপ্ত) নাম নিয়ে যাতে করে পুলিশ আসল বিমল দাশগুপ্ত কে খোঁজা ছেড়ে দেয়। শহীদ কানাইলাল ভট্টাচার্যের নামহীন হয়ে থেকে যাওয়া ও অন্য এক বিপ্লবীকে পুলিশের হাত হতে বাঁচিয়ে যাওয়ার এই আত্মত্যাগ ইতিহাসে বিরল। সুভাষচন্দ্রের উদ্যোগে তিনজন ব্যারিস্টার দাঁড়িয়েছিলেন স্পেশাল ট্রাইবুন্যালে বিপ্লবীদের পক্ষে। জ্যোতিজীবন ঘোষ প্রমাণাভাবে ছাড়া পেলেন এবং সওয়ালের সময় প্রধান সাক্ষী সুশীল দাস জানান 'পেডি হত্যাকারী বিমল দাশগুপ্ত নয়'। বিমল দাশগুপ্তকে বাঁচাতে মেদিনীপুরের রাজা নরেন্দ্রলাল খান সুশীল দাসকে একথা বলতে নির্দেশ দেন। পেডি হত্যায় খালাস পেলেও ভিলিয়ার্স হত্যা মামলায় দশ বছর কারাদণ্ড হয় তার।

## জেল জীবন
১৯৩২ খ্রিষ্টাব্দের মাঝামাঝি তাকে আন্দামান সেলুলার জেলে পাঠানো হয়। ১৯৩৬ সালে সেখানে রাজনৈতিক বন্দীর মর্যাদার দাবীতে অনশন করেন। সুভাষচন্দ্র ও মুজফফর আহমেদের মধ্যস্থতায় অনশন প্রত্যাহার করে নেওয়া হয়। ১৯৩৮ সালে তাকে দেশে ফিরিয়ে আনা হয় যদিও মুক্তি পাননি। চার বছর বাংলা দেশের বিভিন্ন জেলে বন্দীজীবন যাপন করেন বিমল দাশগুপ্ত।

## শেষ জীবন
১৯৪২ সালে মুক্তিলাভ নিজ বাড়ি মেদিনীপুরেই জমিজমা দেখাশোনা করতেন। স্বাধীনতার পরে আনন্দবাজার পত্রিকার সেলস ইনস্পেকটর হিসেবে কিছুদিন কাজ করেছেন।

## মৃত্যু
৩ মার্চ ২০০০ সালে মারা যান এই অগ্নিযুগের বিপ্লবী।

## তথ্যসূত্র

বিষয়শ্রেণী:১৯১০-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:২০০০-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ঝালকাঠি জেলার ব্যক্তি
বিষয়শ্রেণী:বরিশাল বিভাগের সক্রিয়কর্মী
বাংলাদেশ–মালি সম্পর্ক

**বাংলাদেশ–মালি সম্পর্ক** হল বাংলাদেশ এবং মালি রাষ্ট্রদ্বয়ের মধ্যকার দ্বিপাক্ষিক সম্পর্ক।

## মালিতে নিয়োজিত বাংলাদেশী শান্তিরক্ষী বাহিনী
২০১৪ সালের এপ্রিল মাস থেকে বাংলাদেশী শান্তিরক্ষী বাহিনী ইউনাইটেড ন্যাশনস মাল্টিডিমেনশাল ইন্টিগ্রেটেড স্ট্যাবিলাইজেশন মিশন ইন মালির অংশ হিসেবে মালিতে কাজ করে চলেছে। তখনই ১১২ জন বাংলাদেশী সেনা ঢাকা থেকে মালির উদ্দেশ্যে যাত্রা করে। শেষমেষ ১,৪৪৬ জন সেনা সংবলিত ৬টি বাংলাদেশী বাহিনী মালিতে কর্মরত আছে। বাহিনীর মধ্যে বাংলাদেশ সেনাবাহিনীর একটি ব্যাটালিয়ন এবং একটি নেভি ইউনিট রয়েছে। এছাড়াও দুটি সিগন্যাল ইউনিট, একটি প্রকৌশল ইউনিট এবং একটি যানবাহন ইউনিট সেখানে কাজ করে চলেছে।

## অর্থনৈতিক সম্পর্ক
বাংলাদেশ এবং মালি দ্বিপাক্ষিক বাণিজ্য ও বিনিয়োগ প্রসারে পারস্পরিক উৎসাহ দেখিয়েছে। মালি বাংলাদেশ থেকে সার আমদানির ব্যাপারে আগ্রহ প্রকাশ করেছে। আবার মালি বৃহৎ তুলা উৎপাদনকারী দেশ হওয়ায় বাংলাদেশ তাদের বৃহৎ বস্ত্রশিল্পের প্রসারে মালি থেকে তুলা আমদানির ব্যাপারে আগ্রহ প্রকাশ করেছে। বাংলাদেশী বস্ত্র, ওষুধ, পাট এবং চা মালির বাজারে ভালো কদর পেয়েছে। দ্বিপাক্ষিক অর্থনৈতিক সম্পর্ক আরো জোরদার করতে দুই দেশই পারস্পরিক দল বিনিময় করেছে। এছাড়াও, যৌথ অর্থনৈতিক সংস্থা গঠনের প্রস্তাব করা হয়েছে।

২০১৪ সালে, বাংলাদেশী তারিফ কমিশন আফ্রিকান রাষ্ট্রের সাথে নতুন বাণিজ্য চুক্তি তৈরি করেছে এবং এ ধরনের নতুন চুক্তি বাস্তবায়নের ক্ষেত্রে মালি ও নাইজেরিয়া সবচেয়ে সম্ভাবনাময় রাষ্ট্র।

## তথ্যসূত্র

বিষয়শ্রেণী:বাংলাদেশ–মালি সম্পর্ক
মালি
বিষয়শ্রেণী:মালির দ্বিপাক্ষিক সম্পর্ক
নামিবিয়া–বাংলাদেশ সম্পর্ক

**নামিবিয়া–বাংলাদেশ সম্পর্ক** হল নামিবিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। দুই দেশই পারস্পরিক সৌহার্দ্যপূর্ণ সম্পর্ক বজায় রেখে চলেছে, যা আরো প্রসারের লক্ষ্যে দুই দেশই কাজ করে চলেছে।

## সামাজিক উন্নয়ন
বাংলাদেশ এবং নামিবিয়া একে অপরকে সামাজিক উন্নয়ন খাতে সহযোগিতা করতে আগ্রহী। বাংলাদেশ এইচআইভি/এইডস প্রভৃতি রোগের মত স্বাস্থ্যঝুঁকি এড়াতে নামিবিয়াকে সহযোগিতা করছে, বিশেষ করে ওষুধ প্রযুক্তিক বিষয়ে। নামিবিয়ার সামাজিক উন্নয়নের লক্ষ্যে বাংলাদেশ থেকে দক্ষ চিকিৎসক এবং প্রকৌশলী নেবার জন্যেও নামিবিয়াকে আহ্বান করেছে বাংলাদেশ।

## অর্থনৈতিক সম্পর্ক
বাংলাদেশ এবং নামিবিয়া উভয় রাষ্ট্রই দ্বিপাক্ষিক সম্পর্ক প্রসারে প্রয়োজনীয় পদক্ষেপ গ্রহণে আগ্রহী। বাংলাদেশের পাটজাত দ্রব্যসামগ্রী, চামড়াজাত দ্রব্য, সিরামিক এবং ওষুধ নামিবিয় বাজারে কদর পেয়েছে।

## তথ্যসূত্র

বিষয়শ্রেণী:নামিবিয়া–বাংলাদেশ সম্পর্ক
বিষয়শ্রেণী:নামিবিয়ার দ্বিপাক্ষিক সম্পর্ক
বিষয়শ্রেণী:বাংলাদেশের দ্বিপাক্ষিক সম্পর্ক
বাংলাদেশ
বিষয়শ্রেণী:বাংলাদেশ ও কমনওয়েলথ অব নেশন্স
নাইজেরিয়া–বাংলাদেশ সম্পর্ক

**নাইজেরিয়া–বাংলাদেশ সম্পর্ক** হল নাইজেরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। বাংলাদেশ ও নাইজেরিয়া উভয়েই উন্নয়নশীল ৮ দেশ, অর্গানাইজেশন অব ইসলামিক কোঅপারেশন প্রভৃতি সংগঠনের সদস্য। নাইজেরিয়ার রাজধানী আবুজায় বাংলাদেশের দূতাবাস অবস্থিত।

## উচ্চ পর্যায়ের সফর
২০১০ সালে বাংলাদেশের তৎকালীন প্রধানমন্ত্রী শেখ হাসিনা আবুজায় আনুষ্ঠানিক সফর করেন।

## সহযোগিতা
বাণিজ্য ও বিনিয়োগ, কৃষি ও পর্যটন হল এ দুই রাষ্ট্রের মধ্যকার সম্পর্কের প্রধান অংশ।

## অর্থনৈতিক সম্পর্ক
বাংলাদেশ এবং নাইজেরিয়া দ্বিপাক্ষিক বাণিজ্য ও বিনিয়োগ বাড়াতে পারস্পরিক আগ্রহ প্রকাশ করেছে। বাংলাদেশী ওষুধ, নিটওয়্যার, সিমেন্ট, পাট ও পাটজাত দ্রব্য, সিরামিক, সমুদ্রে যাতায়াতকারী যান, আলোক প্রকৌশল, চামড়া ও প্লাস্টিক নির্মিত দ্রব্যসামগ্রী নাইজেরিয় বাজারে বেশ ভালো কদর পেয়েছে। নাইজেরিয়া বাংলাদেশী ব্যবসায়ীদের কৃষি, খাদ্য প্রক্রিয়াজাতকরণ, মেডিকেল সামগ্রি, আইসিটি এবং শিক্ষাখাতে বিনিয়োগের জন্য আহ্বান জানিয়েছে। ২০১২ সালে এ দুই দেশের মধ্যে বাণিজ্যের পরিমাণ ১৪ মিলিয়ন মার্কিন ডলারে পৌছে যায়। ২০১৪ সালে, বাংলাদেশী তারিফ কমিশন আফ্রিকান রাষ্ট্রের সাথে নতুন বাণিজ্য চুক্তি তৈরি করেছে এবং এ ধরনের নতুন চুক্তি বাস্তবায়নের ক্ষেত্রে মালি ও নাইজেরিয়া সবচেয়ে সম্ভাবনাময় রাষ্ট্র।

## অন্যান্য
বাংলাদেশের জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী মুজিব বর্ষ উদ্‌যাপন উপলক্ষ্যে 27 শে আগস্ট 2020 স্মারক ডাকটিকেট অবমুক্ত করে নাইজেরিয়ার ডাক বিভাগ। নাইজেরিয়াররাজধানী আবুজায় অবস্থিত বাংলাদেশের হাইকমিশনার উদ্যোগে আয়োজিত ভার্চুয়াল প্ল্যাটফর্মের যৌথভাবে স্মারক ডাক টিকেট অবমুক্ত করেন বাংলাদেশের পররাষ্ট্রমন্ত্রী ড. একেএম আবদুল মোমেন এবং নাইজেরিয়ার পররাষ্ট্রমন্ত্রী জিওফ্রে অনিইয়েমা।

## তথ্যসূত্র

বিষয়শ্রেণী:নাইজেরিয়া–বাংলাদেশ সম্পর্ক
বিষয়শ্রেণী:নাইজেরিয়ার দ্বিপাক্ষিক সম্পর্ক
বিষয়শ্রেণী:বাংলাদেশের দ্বিপাক্ষিক সম্পর্ক
অবচেতন

থাম্ব|অবচেতন থাকা ব্যাক্তির প্রতিচ্ছবি।

* চেতন(Conscious) এবং এর সাথে অন্তর্ভুক্ত করেছিলেন ইগোকে (Ego)
* অবচেতন(Subconscious) বা প্রাক-চেতন (Preconscious)
* অচেতন(Unconscious) এবং এর সাথে অন্তর্ভুক্ত করেছিলেন ইড (Id)ও সুপার ইগোকে (Super Ego)

চেতন মনে জাগ্রত অবস্থায় মানুষ পারিপার্শ্বিক জগতের সাথে সংযোগ রাখে। অবচেতন মনে সংযোগ রাখে অন্তর্জগতের সাথে অর্থাৎ অতীত স্মৃতি ও জৈবিক প্রয়োজনসমূহের সাথে।

## তথ্যসূত্র

## বহিঃসংযোগ

* A Reader's Guide To Pierre Janet: A Neglected Intellectual Heritage
* Who’s Minding the Mind?

বিষয়শ্রেণী:মনোবিজ্ঞান
বিষয়শ্রেণী:চেতনা
বিষয়শ্রেণী:সম্মোহন
ফিফা শ্রেষ্ঠ নারী খেলোয়াড়

**ফিফা শ্রেষ্ঠ মহিলা খেলোয়াড়**  হচ্ছে একটি এ্যাসোসিয়েশন্স ফুটবল অ্যাওয়ার্ড যেটি ফুটবলের নিয়ন্ত্রক সংস্থা ফিফা কতৃর্ক বার্ষিক প্রদান করা হয়।  ২০১০ থেকে ২০১৫ সাল পর্যন্ত বর্ষসেরা খেলোয়াড়রা পেয়েছেন মহিলা ফিফা প্লেয়ার অফ দি ইয়ার পুরস্কার,২০১৬ সাল থেকে এটির নতুন নাম **দ্য বেস্ট ফিফা উইম্যানস প্লেয়ার**।

## ইতিহাস
বছরের সেরা খেলোয়াড় নির্বাচনের জন্য মানদণ্ড: ক্রীড়া কর্মক্ষমতা, সেইসাথে পিচের উপর এবং বন্ধ কাজকর্ম।
মিডিয়া প্রতিনিধি, জাতীয় দলের কোচ ও জাতীয় দলের অধিনায়কদের ভোটের দ্বারা সিদ্ধান্ত গৃহীত হয়। অক্টোবর ২০১৬ এ ঘোষণা করা হয় সাধারণ জনগণও এতে ভোট দিতে পারবে।  প্রত্যেকটি দলের সামগ্রিক ভোট ২৫% হয়েছে।

## বিজয়ী

!

## আরো দেখুন
ফিফা শ্রেষ্ঠ পুরুষ খেলোয়াড়

## তথ্যসূত্র

## বহিঃসংযোগ
* Official Facebook website

বিষয়শ্রেণী:ফিফা পুরস্কার
বিষয়শ্রেণী:২০১৬-এ প্রবর্তিত পুরস্কার
মহাদেব সরকার

**মহাদেব সরকার** (৫ই আগস্ট, ১৯০৯ — ২৭শে জুলাই, ১৯৭৮) একজন বাঙালি সশস্ত্র বিপ্লববাদী ও সমাজকর্মী।

## সশস্ত্র বিপ্লবে
মহাদেব সরকার নদীয়ার মামজোয়ানে জন্মগ্রহণ করেন। পিতা জ্ঞানেন্দ্রনাথ সরকার। কৃষ্ণনগর সি.এম.এস স্কুল থেকে ১৯২৪ সালে প্রথম শ্রেণীতে বৃত্তি সহ ম্যাট্রিক পাশ করেন। ১২ বছর বয়েসে গুপ্ত রাজনৈতিক দলে যোগ দিয়েছিলেন। ১৪ বছর বয়েসে বোমা তৈরি করার সময় বিস্ফোরণ ঘটে ডান হাতটি হারান এই বিপ্লবী। কৃষ্ণনগর সরকারি কলেজে পড়ার সময় বিপ্লবাত্মক কাজের জন্যে জেলে যেতে হয়। জেলবণ্দী অবস্থায় অনার্সসহ বি.এ এবং আইন পাশ করেন। ১৯২৩ এ নদীয়া জেলা সমবায় ও দরিদ্র ভান্ডার তার প্রতিষ্ঠা। ১৯২৪/২৫ সাল নাগাদ দক্ষিণেশ্বর বোমা মামলায় দণ্ডিত হন ও ২ বছর জেল খাটেন। ১৯২৭ সালে আবার দেড় বছর কারাবাস হয় ছাত্রনেতা হিসেবে রাজদ্রোহিতার অভিযোগে। ১৯২৯ খ্রিষ্টাব্দে সর্বভারতীয় বয়েজ স্কাউট আন্দোলনে নদীয়া জেলার প্রধান ছাত্রনেতা হয়েছিলেন। তিনিই প্রথম এই দলে ছাত্রপ্রতিভূ হিসেবে পূর্ন স্বাধীনতার দাবি তুলেছিলেন। ১৯৩০ সালে লবণ সত্যাগ্রহে নেতৃত্ব দান ও চট্টগ্রাম অস্ত্রাগার লুন্ঠনের সাথে যুক্ত এই অভিযোগ আট বছর কারাদণ্ড হয়। ১৯৪২ এর ভারত ছাড়ো আন্দোলনেও যোগ দিয়েছিলেন।

## সামাজিক আন্দোলন
জেল থেকে মুক্তি পেয়ে নতুন উদ্যমে কাজ চালিয়ে যান মহাদেব সরকার। জেলায় জেলায় বিপ্লবী কর্মীদের ঐক্য সাধনের চেষ্টা করেন। একাজে কংগ্রেসী জুলুম ও বাধার সৃষ্টি হলে তিনি কংগ্রেস ত্যাগ করেন। সাম্প্রদায়িক সম্প্রীতি রক্ষার্থে ১৯৪৬ সালে দাংগার সময় প্রতিরক্ষা বাহিনী গঠন করেন। ১৯৪৭ খ্রিষ্টাব্দে গ্রামের মানুষদের নিয়ে গ্রাম পঞ্চায়েতের অনুরূপ এক সংগঠন গড়ে তুলেছিলেন সামাজিক ও জনকল্যাণকর কাজের হেতু। এ ব্যাপারে বিপ্লবী মানবেন্দ্রনাথ রায় ছিলেন তার পথপ্রদর্শক।

## চিকিৎসক
স্বাধীনতার পরে ১৯৫৯ সালে হোমিওপ্যাথি ডাক্তারি পরীক্ষায় অনার্স ডিগ্রি পান। হোমিও চিকিৎসক হিসেবেও বিশেষ সম্মান পেয়েছেন।

## সাহিত্য
মহাদেব সরকার লেখালিখি ও পুস্তক প্রকাশনার কাজে যুক্ত ছিলেন। তার নিজস্ব ছাপাখানায় রাজনৈতিক ও জাতীয়তাবাদী পুস্তক প্রকাশ হত। তার কলকাতার বাড়িতে বুদ্ধিজীবীদের নিয়মিত যাতায়াত ছিল। তার রচিত দুটি কাব্যগ্রন্থ হল 'আকাশ মাটি' ও 'কান্না হল গান'।

## মৃত্যু
১৯৭৮ সালের ২৭শে জুলাই মারা যান অকৃতদার এই বিপ্লবী।

## তথ্যসূত্র

বিষয়শ্রেণী:১৯০৯-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:ভারতীয় চিকিৎসক
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী
দশ ডিগ্রি চ্যানেল

**দশ ডিগ্রি চ্যানেল ** হল একটি প্রণালি বা চ্যানেল। এটি ছোট আন্দামান দ্বীপ ও কার নিকোবর দ্বীপের মাঝে অবস্থিত। চ্যানেলটি প্রায়  চওড়া। এই চ্যানেল ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জ এর দুটি দ্বীপপুঞ্জ যথা আন্দামান দ্বীপপুঞ্জ এবং নিকোবর দ্বীপপুঞ্জকে পৃথক করেছে।চ্যানেলটি সর্বনিন্ম  চওড়া।

পঞ্চদশ শতাব্দীর সময় আরবের নাবিকরা পশ্চিমা বাণিজ্য বায়ু এর দ্বারা এই দশ ডিগ্রি চ্যানেল দিয়ে সুমাত্রা ও মলয় দ্বীপে চলাচল করত পণ্যবাহী জাহাজ নিয়ে। এই চ্যানেলের মধ্য দিয়ে ১০° উত্তর অক্ষাংশ রেখা চলে গেছে, তাই এই চ্যানেলটি *দশ ডিগ্রি চ্যানেল* হিসাবে পরিচিত।

## আরও দেখুন
* ছয় ডিগ্রি চ্যানেল
* ছোট আন্দামান দ্বীপ
* কার নিকোবর দ্বীপ
* নিকোবর দ্বীপপুঞ্জ

## তথ্যসূত্র

বিষয়শ্রেণী:ভারত মহাসাগর
বিষয়শ্রেণী:ভারত মহাসাগরের চ্যানেল
বিষয়শ্রেণী:আন্দামান ও নিকোবর দ্বীপপুঞ্জের ল্যান্ডফর্ম
বিষয়শ্রেণী:প্রণালি
বিষয়শ্রেণী:ভারতের সামুদ্রিক প্রণালি
আইএনএস বাজ

*ভারতীয় নৌসেনা বায় স্টেশন বাজ *' বা **আই.এন.এস বাজ** হল ভারতীয় সেনাবাহীনির একটি এয়ার বেস।এটি আন্দামান ও নিকোবর দ্বীপপুঞ্জ এর গ্রেট নিকোবর দ্বীপ এ অবস্থিত।বায়ু স্টেশনটির রানওয়ে ১০০০ মিটার লম্বা।এটি ভারতীয় সেনা বাহীনির একটি গুরুত্ব পূর্ণ বায়ু স্টেশন।
## ইতিহাস
এই নিকোবর দ্বীপপুঞ্জ এর প্রথম বায়ু স্টেশন।এটি ২০১২ সালের ৩১ জুলাই ঝ উদ্ভোদন করেন নৌ সেনার আডমিরাল নির্মল কুমার বর্মা।
## গুরুত্ব
এই বায়ু স্টেশন বা এয়ার বেসটি ৬ ডিগ্রি চ্যানেল কাছে অবস্থিত।ফলে টই স্টেশনটি থেকে সহজেই এই চ্যানেল বা সমুদ্র ভাগের উপড় নজর রাখা যায়। এই বায়ু স্টেশনটি এই এলাকায় ভারতীয় সেনা বাহীনির শক্তি বৃদ্ধি ঘটিয়েছে ।

## গন্তব্য

## তথ্যসূত্র

## বহিঃসংযোগ
* Ins Baaz - India Airport Global Website

বিষয়শ্রেণী:ভারতের বিমানবন্দর
বিষয়শ্রেণী:আন্দামান ও নিকোবর দ্বীপপুঞ্জের ভবন ও স্থাপনা
বিষয়শ্রেণী:আন্দামান ও নিকোবর দ্বীপপুঞ্জের বিমানবন্দর
জানুয়ারি ২০১৭ ইউরোপীয় শৈত্যপ্রবাহ

২০১৭ সালের জানুয়ারি মাসে ইউরোপের বিভিন্ন স্থানজুড়ে শৈত্যপ্রবাহ ঘটে। এর ফলে পূর্ব এবং মধ্য ইউরোপের ৬০ জনের অধিক মানুষের প্রাণহানি ঘটে। কোন কোন স্থানে বিমান ও জাহাজ চলাচল স্থগিত হয়। শৈত্যপ্রবাহের দরুন বিদ্যুৎ সরবরাহ এবং অবকাঠামোর ক্ষয়খতিও ঘটে। পশ্চিম ইউরোপে মাত্রাধিক্য বায়ুচাপের কারণে স্ক্যান্ডিনেভিয়া এবং রাশিয়া থেকে শীতল বায়ুপ্রবাহ শুরু হয়ে পূর্ব ইউরোপের দিকে অগ্রসর হয়। ৯ জানুয়ারিতে উত্তর মেরু হতে উৎপন্ন বায়ুপুঞ্জ ইউরোপে জার্মানি, বলকান অঞ্চল দিয়ে প্রবাহিত হয়। ফলে গ্রিস, ক্রোয়েশিয়াসহ বিভিন্ন স্থানে প্রবল তুষারপাত ঘটে। অ্যাড্রিয়াটিক সাগরের দিকে প্রবহমান বায়ুর কারণে মধ্য ইতালিতেও তুষারপাত হয়।

## ক্ষতিগ্রস্ত স্থান
২০১৭ সালের প্রথম সপ্তাহে পোল্যান্ডে অধিক ঠান্ডার কারণে ৪৬ জন আশ্রয়হীন মানুষ মারা যায়। এসময় পোল্যান্ডে তাপমাত্রা -২০ ডিগ্রী সেলসিয়াসের নিচে নেমে যায়। কুয়াশা এবং শীতের কারণে ওয়ারশ এবং ক্রাকোভে বিনামূল্যের পরিবহন সেবা দেয়া হয়। ভ্রোসোয়াভেও তাপমাত্রা অনেক হ্রাস পায়। ইতালি শৈত্যপ্রবাহের কারণে সাতজন মানুষের প্রাণহানি ঘটে, যাদের অধিকাংশই আশ্রয়হীন। ইতালির বেশ কিছু স্থানে অস্বাভাবিক বেশি তুষারপাত ও শৈত্যপ্রবাহ ঘটে। সিসিলি, বারি ও ব্রিন্দিসি বিমানবন্দর শৈত্যপ্রবাহের কারণে সাময়িক বন্ধ করা হয়। অ্যাড্রিয়াটিক সাগরের বিস্তৃত স্থান ঠান্ডায় বরফে পরিণত হয়। ইতালির দক্ষিণাঞ্চলের অনেক বিদ্যালয় বন্ধ করা হয়।

চেক প্রজাতন্ত্রে আটজন মানুষ শীতে মারা যায়। তাদের সবাই বসতিহীন। তিনজন অভিবাসীর মৃতদেহ বুলগেরিয়া-তুরস্ক সীমান্তে পাওয়া যায়। ইস্তানবুলে তুষারঝড়ের কারণে বসফরাসে নৌ ও জাহাজ চলাচল স্থগিত হয়। তুরস্কে ৬৫০-এর অধিক ফ্লাইট বাতিল করা হয়। এছাড়া বুলগেরিয়া, রোমানিয়া ও ইউক্রেনেও তুষারঝড় ঘটে। দানিউব নদীতে নৌ চলাচলও সাময়িক স্থগিত হয়।

গ্রীসে তাপমাত্রা -১৫ এর নিচে নেমে যায়। অ্যাথেন্স-এর আবহাওয়া দপ্তর এই প্রচন্ড শৈত্যপ্রবাহকে আরিয়াদেন নামকরণ করে। অস্বাভাবিক আবহাওয়াজনিত ঘটনাকে নামকরণ করার রীতি ২০১৬ থেকেই গ্রীসে আরম্ভ করা হয়। এজিয়ান সাগরের দ্বীপে এক অভিবাসী শীতে মারা যায়, দ্বীপের অন্যান্য অভিবাসীদেরকে নিরাপদ স্থানে সরিয়ে নেয়া হয়। অ্যাথেন্স মেট্রো স্টেশনে আশ্রয়-বসতিহীন মানুষের থাকার ব্যবস্থা করা হয়। গ্রীশের সড়ক পরিবহনেও শীতে বিঘ্ন ঘটে।

রাশিয়া ও ইউক্রেনেও শৈত্যপ্রবাহের কারণে মানুষের প্রাণহানি ঘটে। ইউরোপীয় রাশিয়ার কিছু অঞ্চলে তাপমাত্রা -৪০ ডিগ্রীর নিচেও নেমে যায়। এই সর্বনিম্ন তাপমাত্রা উক্ত অঞ্চলে রেকর্ড স্থাপন করে। মস্কোর প্রায় ১০০,০০০ মানুষ বিদ্যুৎ বিভ্রাটের শিকার হয়। ১১ জানুয়ারিতে আলবেনিয়াতে শৈত্যপ্রবাহ শুরু হয়। এসময় তাপমাত্রা -২২ ডিগ্রী সেলসিয়াস ছিল।

## তথ্যসূত্র

বিষয়শ্রেণী:ইউরোপের শৈত্যপ্রবাহ
বিষয়শ্রেণী:পূর্ব ইউরোপ
বিষয়শ্রেণী:মধ্য ইউরোপ
ডেনমার্ক–বাংলাদেশ সম্পর্ক

**[[ডেনমার্ক]] ও [[বাংলাদেশ]]** রাষ্ট্রদ্বয়ের মধ্যে দ্বিপাক্ষিক বৈদেশিক সম্পর্ক রয়েছে। বাংলাদেশের রাজধানী ঢাকা শহরে ডেনমার্ক সরকার একটি দূতাবাস স্থাপন করে। একই সাথে বাংলাদেশও ডেনমার্কে রাষ্ট্রদূত প্রেরণ করেছে। ডেনমার্কের স্টকহোমে বাংলাদেশের দূতাবাস অবস্থিত।

## উন্নয়ন সহায়তা
বাংলাদেশের স্বাধীনতাউত্তর সময়ে ডেনমার্ক উন্নয়ন সহায়তায় অংশ নিয়েছে। তারা বাংলাদেশে পরিবহন, পানি পরিবহন, কৃষি, মৎস্য, গ্রামীণ উন্নয়ন, প্রযুক্তি ইত্যাদি খাতে সহায়তা প্রদান করে।

ডেনমার্ক বাংলাদেশের মানবাধিকার ও নাগরিক সমাজকেও সহায়তা প্রদান করে।

## অর্থনৈতিক লেনদেন
ডেনমার্ক ও বাংলাদেশের মধ্যে প্রায় ৮০০ মিলিয়ন ইউএস ডলার মূল্যের অর্থনৈতিক লেনদেন সংঘটিত হয়ে থাকে। এর মধ্যে বাংলাদেশ প্রায় ৭০০ মিলিয়ন ইউএস ডলার মূল্যের পণ্য ডেনমার্কে রপ্তানী করে ও ১০০ মিলিয়ব ইউএস ডলার মূল্যের পণ্য আমদানী করেন। রপ্তানীজাত এসব পণ্যের মধ্যে তৈরি পোশাক ছাড়াও বিভিন্ন অপ্রচলিত পণ্য যেমন ঔষধ সামগ্রী, সিরামিক, পাটজাত পন্য ইত্যাদি আছে। ডেনমার্কে বাংলাদেশ থেকে কয়েকটি সমুদ্রগামী জাহাজও রপ্তানী করা হয়েছে। এছাড়াও তথ্যপ্রযুক্তি বাজার সম্প্রসারণেও কাজ করা হচ্ছে।

## ডেনমার্কের সবুজ প্রযুক্তি
সৌর ও বায়ুশক্তি থেকে বিদ্যুৎ উৎপাদন ছাড়াও বাসা-বাড়ি ও কলকারখানায় উন্নত জ্বালানী ব্যবস্থাপনা, অপচয় রোধসহ জ্বালানীর সর্বোচ্চ ব্যবহার নিশ্চিত করতে ডেনমার্কের সবুজ প্রযুক্তি (গ্রীন টেকনোলজি) বাংলাদেশে নিয়ে যেতে কাজ শুরু করেছে। এই ব্যাপারে ডেনমার্ক বাংলাদেশকে প্রযুক্তিগত সহায়তা দিচ্ছে।

## চুক্তি
১৯৭৫ সালে বাংলাদেশ ও ডেনমার্কের মধ্যে জাহাজ নির্মাণ ও মেরামতের ওপর একটি চুক্তি সাক্ষরিত হয়। এই চুক্তি অনুসারে উভয় দেশ পরস্পরকে জাহাজ নির্মাণে সহায়তা করবে। এরপর ১৯৭৮ সালে উভয় দেশ মাছ বিপণন পরিকল্পনার ওপর একটি চুক্তি স্বাক্ষর করে। এরপর ২০১৬ সালে কৃষি, জলবায়ু পরিবর্তনসহ বিভিন্ন খাতে ৭২২.২৯ কোটি টাকার চুক্তি স্বাক্ষরিত হয়।

## আরও দেখুন
* ফ্রান্স–বাংলাদেশ সম্পর্ক
* দক্ষিণ সুদান-বাংলাদেশ সম্পর্ক
* বাংলাদেশ-সিয়েরা লিওন সম্পর্ক
* বাংলাদেশ-সৌদি আরব সম্পর্ক

## তথ্যসূত্র

বিষয়শ্রেণী:বাংলাদেশের দ্বিপাক্ষিক সম্পর্ক
বিষয়শ্রেণী:ডেনমার্ক–বাংলাদেশ সম্পর্ক
বিষয়শ্রেণী:ডেনমার্কের দ্বিপাক্ষিক সম্পর্ক
ফ্রান্স–বাংলাদেশ সম্পর্ক

**[[ফ্রান্স]] ও [[বাংলাদেশ|বাংলাদেশের]]** মধ্যে বর্তমানে সুসম্পর্ক বিদ্যমান। উভয় রাষ্ট্রে পরস্পরের দূতাবাস ব্যাবস্থার মাধ্যমে আর্থনৈতিক ও সাংস্কৃতিক সম্পর্ক বজায় রাখে।

## ইতিহাস
ফরাসিরা প্রথম বাংলাদেশে আসে সপ্তাদশ শতকে। তারা এই দেশে এসেছিলো বাণিজ্যিক উদ্দেশ্যে। ফরাসিরা ঢাকা শহরসহ বিভিন্ন জায়গায় বাণিজ্য কুঠি স্থাপন করেছিলো।  তাদের বাণিজ্যিক প্রতিদ্বন্দী ছিলো ব্রিটিশরা। তাদের মধ্যে রাজনৈতিক বিরোধও ছিলো। ১৭৫৭ সালে যখন ব্রিটিশদের সাথে নবাব সিরাজ-উদ-দৌলার পলাশীর যুদ্ধ হয়, তখন নবাবের সহায়তার জন্য ফরাসিরা সৈন্য পাঠিয়েছিলো।

## উচ্চ পর্যায়ের পরিদর্শন
১৯৯০ সালে ফরাসি প্রেসিডেন্ট ফ্রাসোয়া মিটারেন্ড একটি সরকারী সফরে বাংলাদেশ ভ্রমণ করেন। এরপর ১৯৯৯ সালে বাংলাদেশের প্রধানমন্ত্রী শেখ হাসিনা একটি সরকারী সফরে প্যারিসে যান। তাছাড়া বাংলাদেশের  সাবেক পররাষ্ট্র মন্ত্রী মোর্শেদ খান ও দীপু মনি যথাক্রমে ২০০৬ ও ২০১০ সালে ফ্রান্স ভ্রমণ করেন।

২০২১ সালে বাংলাদেশের প্রধানমন্ত্রী ফ্রান্সে সফর করেন এবং ফরাসি রাষ্ট্রপ্রধানের সাথে দেখা করে ৩টি চুক্তিতে স্বাক্ষর করেন।

## সাংস্কৃতিক সম্পর্ক
*Alliance Française* এর মাধ্যমে ১৯৫৯ সাল থেকে বাংলাদেশে ফরাসি সংস্কৃতি প্রচার করা হয়। এছাড়া ১৯৯৩ সাল থেকে ফরাসি প্রত্নতত্ত্ববিদ বাংলাদেশের মহাস্থানগড়ে খনন কাজ করছেন। তারা অনেক গুরুত্বপূর্ণ প্রত্নতাত্ত্বিক আবিষ্কার করতে সক্ষম হয়েছেন।

## অর্থনৈতিক সম্পর্ক
২০১২ সালের হিসাবে, উভয় দেশের দ্বিপাক্ষিক বাণিজ্য হয়েছে মোট ১.৬৪৭ বিলিয়ন মার্কিন ডলার। এর মধ্যে বাংলাদেশের রপ্তানি আয় ১.৫১৩ বিলিয়ন ডলার। বাংলাদেশ প্রধানত বোনা গার্মেন্টস, হিমায়িত খাদ্য, কৃষি পণ্য, চামড়া, পাট ও পাটজাত পণ্য ফ্রান্সে  রপ্তানি করে। ফ্রান্স এর প্রধান রপ্তানি পণ্য হলো রাসায়নিক, ইলেকট্রনিক্স, যানবাহন, কাঠ এবং কাগজ।

২০২১ সালের রাষ্ট্রীয় সফরে বাংলাদেশের প্রধানমন্ত্রী উভয় দেশের বাণিজ্যের আকার দ্বিগুণ হবে বলে আশা ব্যক্ত করেন। এই সফরে বাংলাদেশকে দেওয়া এএফডি-র মোট সাহায্যের পরিমাণ এক শত কোটি ইউরো অতিক্রম করে।

## তথ্যসূত্র

বিষয়শ্রেণী:বাংলাদেশের দ্বিপাক্ষিক সম্পর্ক
বিষয়শ্রেণী:বাংলাদেশ–ফ্রান্স সম্পর্ক
বিষয়শ্রেণী:ফ্রান্সের দ্বিপাক্ষিক সম্পর্ক
জিয়াউর রহমানের নামে নামকরণের তালিকা

এই নিবন্ধে বাংলাদেশের সপ্তম রাষ্ট্রপতি (১৯৭৭-১৯৮১) জিয়াউর রহমান এর নামানুসারে তৈরি জিনিসের একটি তালিকা করা হলো। এই তালিকায় প্রস্তাবিত নাম পরিবর্তনও অন্তর্ভুক্ত।

## ভবন
*শাহজালাল আন্তর্জাতিক বিমানবন্দর (পূর্বে  জিয়া আন্তর্জাতিক বিমানবন্দর নামে পরিচিত ছিল)।
*জিয়া স্মৃতি জাদুঘর চট্টগ্রামে
*ঢাকা বিশ্ববিদ্যালয় এ মুক্তিযোদ্ধা জিয়াউর রহমান হল
*রাজশাহী বিশ্ববিদ্যালয় এ শহীদ জিয়াউর রহমান হল
*ইসলামী বিশ্ববিদ্যালয়, বাংলাদেশ এর শহীদ জিয়াউর রহমান হল
*রাজশাহী প্রকৌশল ও প্রযুক্তি বিশ্ববিদ্যালয় এর শহীদ রাষ্ট্রপতি জিয়াউর রহমান হল
* শহীদ জিয়াউর রহমান মেডিকেল কলেজ
* জিয়া হল, শিববাড়ি মোড়, খুলনা

## শিক্ষাপ্রতিষ্ঠান
### বিশ্ববিদ্যালয়
* শহীদ জিয়াউর রহমান বিশ্ববিদ্যালয় বরিশাল; বর্তমানে, বরিশাল বিশ্ববিদ্যালয়
### মহাবিদ্যালয়
* বগুড়ায় শহীদ জিয়াউর রহমান মেডিকেল কলেজ
* দিনাজপুর জেলার শহীদ জিয়াউর রহমান কলেজ
* শহীদ জিয়াউর রহমান ডিগ্রি কলেজ পঞ্চগড়
* বরিশাল জেলার শহীদ জিয়াউর রহমান ডিগ্রি কলেজ
* ঢাকা জেলার শহীদ রাষ্ট্রপতি জিয়াউর রহমান কলেজ
* চট্টগ্রাম জেলা কে সি শহীদ জিয়াউর রহমান ডিগ্রি কলেজ
* জামালপুর জেলার শহীদ জিয়াউর রহমান ডিগ্রি কলেজ
* মহেশ্বরপাশা শহীদ জিয়া মহাবিদ্যালয়,খুলনা
* সরকারি জিয়া মহিলা কলেজ, ফেনী

## রাস্তা
*ঢাকায় বীর উত্তম জিয়াউর রহমান সড়ক
*শিকাগোতে জিয়াউর রহমান ওয়ে
* তুরস্কের রাজধানী আঙ্কারা শহরের প্রধানতম সড়কের নাম - শহীদ প্রেসিডেন্ট জিয়াউর  রহমান মহাসড়ক
*কুষ্টিয়া জেলার মিরপুর উপজেলায় জিয়া সড়ক, 'জিয়া রোড' নামেই অধিক পরিচিত।

## পার্ক
* শহীদ জিয়া শিশু পার্ক, ঢাকা, শাহাবাগ, ঢাকা
* জিয়া উদ্যান, ঢাকা
* চট্টগ্রাম জেলা জিয়া পার্ক
* শহীদ জিয়া শিশু পার্ক, রাজশাহী, নওদাপাড়া, রাজশাহী।
* শহীদ রাষ্ট্রপতি জিয়াউর রহমান শিশু পার্ক, কুষ্টিয়া

## সংগঠন
*জিয়া সাংস্কৃতিক সংগঠন (জিসাস)
*জিয়া সাইবার ফোর্স

## আরও দেখুন
* খালেদা জিয়ার নামানুসারে জিনিসের তালিকা
* শেখ মুজিবুর রহমানের নামানুসারে জিনিসের তালিকা

## তথ্যসূত্র

বিষয়শ্রেণী:জিয়াউর রহমানের স্মারক
বিষয়শ্রেণী:রাজনীতিবিদদের নামানুসারে জিনিসের তালিকা
আইইইই জ্যাক এস কিলবি সিগনাল প্রসেসিং মেডেল

**আইইইই জ্যাক এস কিলবি সিগনাল প্রসেসিং মেডেল** প্রদান করা হয় সিগনাল প্রসেসিংয়ে অসাধারণ অবদানের জন্য। এটি ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স কর্তৃক ১৯৯৫ সালে প্রতিষ্ঠিত হয়। এটির স্পন্সর করে টেক্সাস ইনস্ট্রুমেন্ট্‌স।

## বিজয়ীবৃন্দ

* 2016: Louis Scharf
* 2015: Harry L.Van Trees
* 2014: Thomas P. Barnwell, III
* 2013: Bishnu S. Atal
* 2012: G. Clifford Carter
* 2011: Ingrid Daubechies
* 2010: Ronald W. Schafer
* 2009: Charles Sidney Burrus
* 2008: Robert M. Gray
* 2007: Alan V. Oppenheim
* 2006: টমাস কাইলাথ
* 2005: Fumitada Itakura
* 2004: Thomas W. Parks and James H. McClellan
* 2003: Hans W. Schuessler
* 2002: James W. Cooley
* 2001: Thomas S. Huang and অরুণ নেত্রাবালি
* 2000: James F. Kaiser
* 1999: Lawrence R. Rabiner
* 1998: Thomas G. Stockham
* 1997: Bernard Gold and Charles M. Rader

## তথ্যসূত্র

বিষয়শ্রেণী:পুরস্কার
অচেতন মন

অচেতন মনের ধারণাটি মনোবিজ্ঞান অথবা মনোবিশ্লেষণের অন্তর্গত। মনের যে অংশটি আমাদের জাগ্রত চেতনার বাইরে অথবা আমাদের প্রত্যক্ষ নিয়ন্ত্রণের বাইরে তাকে সাধারণ অর্থে **অচেতন মন** বলা হয়।অচেতন মন আমাদের জৈবিক প্রয়োজন যেমন খিদে, পিপাসা,যৌন-ক্ষুধা ইত্যাদির বার্তা আমাদের চেতনা বা চেতন মন থেকে কেড়ে আনে। তদুপরি, মানুষ চেতন অবস্থায় যেসব চিন্তা,ভাব-অনুভূতির অনুশীলন করে সেইসব ক্রমান্বয়ে প্রাক-চেতন মনে গিয়ে শেষে অচেতন মনে জমা হয়।
সিগমুন্ড ফ্রয়েড মানুষের মনোজগতকে তিনটি স্তরে ভাগ করেছিলেন;
* চেতন(Conscious) এবং এর সাথে অন্তর্ভুক্ত করেছিলেন ইগোকে (Ego)
* অবচেতন(Subconscious) বা প্রাক-চেতন (Preconscious)
* অচেতন(Unconscious) এবং এর সাথে অন্তর্ভুক্ত করেছিলেন ইড (Id)ও সুপার ইগোকে (Super Ego)
[থাম্ব|ডান|240px|An iceberg is often (though misleadingly) used to provide a visual representation of [Sigmund Freud|Freud's theory that most of the human mind operates unconsciously.]]

অচেতন মন একইসাথে অযুক্তিকর কিছু অদ্ভুত অবাস্তব চিন্তা ভাবনারও ভাণ্ডার। এইসব চিন্তা-ভাবনাগুলি কিছু সময়ে আমাদের চেতন মনে এসে আমাদের বিব্রত করে।  অচেতন মনের এমন চিন্তা-ভাবনাগুলি আমাদের মন অথবা মস্তিষ্কের ভিতর থাকা প্রতিরক্ষা ব্যবস্থা পুনরায় অবচেতন মনে অবদমন করে।

## আরও দেখুন
* অবচেতন
* চেতন মন
* ইড, ইগো ও সুপার ইগো

## তথ্যসূত্র

## পাদটীকা
* Jon Mills, *[http://www.routledge.com/books/details/9780415660525/ Underworlds: Philosophies of the Unconscious from Psychoanalysis to Metaphysics.]* Routledge, 2014
* Matt Ffytche, ''The Foundation of the Unconscious: Schelling, Freud and the Birth of the Modern Psyche'', Cambridge University Press, 2011.
* Jon Mills, ''The Unconscious Abyss: Hegel's Anticipation of Psychoanalysis'', SUNY Press, 2002.
* S. J. McGrath, ''The Dark Ground of Spirit: Schelling and the Unconscious'', Taylor & Francis Group, 2012.

## বহিঃসংযোগ
* ''Dictionary of Philosophy of Mind'', "Implicit Memory"
* Nonconscious Acquisition of Information (a reprint from ''American Psychologist'', 1992)
* The Rediscovery of the Unconscious
* Nonconscious Acquisition of Information (a reprint from ''American Psychologist'', 1992)

বিষয়শ্রেণী:মনোবিজ্ঞান
বিষয়শ্রেণী:মনোবিশ্লেষণ
বিষয়শ্রেণী:চেতনা
বিষয়শ্রেণী:কেন্দ্রীয় স্নায়ুতন্ত্র
বিষয়শ্রেণী:ফ্রয়েডীয় মনোবিজ্ঞান
বিষয়শ্রেণী:সম্মোহন
বিষয়শ্রেণী:মানসিক প্রক্রিয়া
বিষয়শ্রেণী:স্নায়ুমনোবিজ্ঞান
বিষয়শ্রেণী:মনোবিশ্লেষণ পরিভাষা
শরৎকুমার রায় (ভূতত্ববিদ)

**শরৎকুমার রায়** (২৭ আগস্ট ১৮৯৭—১৭ এপ্রিল ১৯৬২) একজন আন্তর্জাতিক খ্যাতিসম্পন্ন বাঙালি ভূতত্ত্ববিদ।

## প্রথম জীবন
নদীয়ার শ্যামনগর গ্রামে এক বনেদি মাহিষ্য পরিবারে ১৮৯৭ সালের ২৭ আগস্ট জন্মগ্রহণ করেন। পিতা নবীনকৃষ্ণ রায় ছিলেন ইঞ্জিনিয়ার। পিতার চাকুরিসূত্রে তাকে হাজারিবাগ চলে যেতে হয়। সেখানে সেন্ট কলম্বাস স্কুলে ম্যাট্রিক পাশ করে কলকাতায় বঙ্গবাসী কলেজে ভর্তি হন তিনি। আই.এস.সি পাশ করার পর বন্ধু রাজা বসুর (বিখ্যাত ভূতাত্ত্বিক প্রমথনাথ বসুর অন্যতম পুত্র) সাথে লন্ডনে চলে যান ১৯১৯ সালে ও লন্ডন বিশ্ববিদ্যালয়ে ভর্তি হন।

## আমেরিকা যাত্রা ও উচ্চশিক্ষা
আর্থিক সমস্যার কারণে চাকরি নিয়ে আমেরিকা যাত্রা করেন। নৈশপ্রহরীর কাজ দিয়ে তার জীবিকা শুরু হয়। ইলিয়নর বিশ্ববিদ্যালয় থেকে বি.এ পাশ করেন ১৯২০ সালে কর্মরত অবস্থায়। সহকারী জীবাশ্মবিদের চাকরি নেন নিউ ইয়র্ক স্টেট মিউজিয়ামে এবং জীবাশ্মবিদ্যার সহ কিউরেটর পদে যোগ দেন শিকাগো ন্যাচারাল হিস্ট্রি মিউজিয়ামে কয়েক বছর পরেই। ভূতত্ব নিয়ে গবেষণার জন্যে শিকাগো বিশ্ববিদ্যালয় থেকে পি.এইচ.ডি ডিগ্রী পান ১৯৪১ সালে।

## ভারতে প্রত্যাবর্তন
দ্বিতীয় বিশ্বযুদ্ধের সময় আমেরিকার বিমানবাহিনীতে যোগ দিয়ে ভারতে আসেন কর্মসূত্রে। এসময় তিনি রুজভেল্ট নগর (বর্তমান কল্যাণী) ও নদীয়ার ধুবুলিয়া সৈন্যব্যারাকে কিছুদিন ছিলেন।

## সুমেরু অভিযান
যুদ্ধ শেষে শরৎকুমার ১৯৪৭ সালে শিকাগো ন্যাচারাল হিস্ট্রি মিউজিয়ামের চিফ কিউরেটর পদ পেয়েছিলেন। অবসর গ্রহণ পর্যন্ত এই পদে আসীন ছিলেন তিনি। গবেষণামূলক কাজে 'রসন ম্যাকমিলান আর্কটিক একসপিডিশনে'র সদস্য হন তিনি এবং সুমেরু যান। প্রথম ভারতীয় শুধু নন, প্রথম এশিয়ান হিসেবে সুমেরু পদার্পণ করেন শরৎকুমার রায়। নৃতাত্ত্বিক গবেষণা, এস্কিমো ও যাযাবর ন্যাসকেপি মানুষের জীবনযাত্রা, সংস্কৃতি সম্পর্কে এই গবেষণামূলক অভিযান সাফল্য লাভ করে। প্রায় পনের মাস মেরুপ্রদেশের অভিযানে শরৎকুমার বহু অমেরুদণ্ডী প্রানীর জীবাশ্ম সংগ্রহ করেন ও দুটি বই লেখেন এর ওপর নির্ভর করে। তার কৃতিত্ব প্রকাশ হয় মডার্ন রিভিউ ও বাঙালি 'প্রবাসী' পত্রিকায়।

## দক্ষিণ আমেরিকা অভিযান
আগ্নেয়গিরি বিশারদ বা ভলকানোলজিস্ট হিসেবেও খ্যাতির শিখরে ওঠেন তিনি।  ফিল্ড মিউজিয়ামের বিজ্ঞানী রূপে পঞ্চাশের দশকে মেক্সিকো, গুয়াতেমালা,  এল সালভাদোর, নিকারাগুয়া ও কোস্টা রিকা যান। মুলত জীবন্ত আগ্নেয়গিরির ওপর বিপজ্জনক গবেষণা করেছেন। শিকাগো ন্যাচারাল হিস্ট্রি মিউজিয়ামের নিউজ বুলেটিন সূত্রে জানা যায় দু- বার তার হাত পা ঝলসে যায় আগ্নেয়গিরি পর্যবেক্ষণের কাজে। তার কয়েকটি গবেষণাপত্র প্রকাশিত হয় আগ্নেয়গিরি সম্পর্কে।

## সম্মান
শরৎকুমার 'জিওলজিকাল সোসাইটি অফ আমেরিকা'র ফেলো ছিলেন। আর্কটিক ইনস্টিটিউট অফ নর্থ আমেরিকা, আমেরিকান এসোসিয়েশন ফর দি এডভ্যান্সমেন্ট অফ সায়েন্সের সদস্য হন। শরৎকুমার রায়ের সারা জীবনের কাজের স্বীকৃতি হিসেবে তার নামে সুমেরুর ব্যাফিন দ্বীপের একটি পর্বতের নামকরণ করা হয় মাউন্ট শরৎ।

## ব্যক্তিগত জীবন

## মৃত্যু
শিকাগোর বিলিং হাসপাতালে ১৭ এপ্রিল ১৯৬২ তে মারা যান বাঙালি বিজ্ঞানী শরৎকুমার রায়।

## তথ্যসূত্র

বিষয়শ্রেণী:১৮৯৭-এ জন্ম
বিষয়শ্রেণী:১৯৬২-এ মৃত্যু
বিষয়শ্রেণী:বাঙালি ভূতত্ত্ববিদ
বিষয়শ্রেণী:নদিয়া জেলার ব্যক্তি
বিষয়শ্রেণী:বঙ্গবাসী কলেজের প্রাক্তন শিক্ষার্থী
কালাও

**এল কালাও** () পেরুর প্রধান সমুদ্রবন্দর। এই শহরকে বলা হয় **প্রভিন্সিয়া কন্সটিটিউশনাল (সাংবিধানিক প্রদেশ)** যা কালাও অঞ্চলের একমাত্র প্রদেশ। দেশের রাজধানী থেকে কালাও শহরের ঐতিহাসক কেন্দ্র ১৫ কি.মি. (৯.৩) দূরে অবস্থিত। কালাওয়ের উত্তর, দক্ষিণ ও পূর্বদিকে আছে লিমা প্রদেশ এবং পশ্চিমে প্রশান্ত মহাসাগর।

## ইতিহাস
এল কালাও গড়ে তোলে স্পেনীয় উপনিবেশকারীরা ১৫৩৭ সালে, লিমার (১৫৩৫) দুবছর পরে। কিছুকালের মধ্যে এটি প্রশান্ত মহাসাগরে স্পেনীয় বাণিজ্যের প্রধান বন্দরে পরিণত হয়। শহরটির নামকরণের উৎস অজানা, তবে ১৫৫০ সাল থেকেই এটি এই নামে পরিচিত।

১৯৪৯ সালের দিকে কালাও পরিচিত ছিল বিশ্বের অন্যতম বৃহৎ কোকোজাত দ্রব্য উৎপাদন ও কোকেন মাদক ব্যবসার কেন্দ্র হিসেবে।

### উল্লেখযোগ্য ঘটনাবলী
* ১৭৪৬ সালের ২৮ অক্টোবর, ভূমিকম্পসৃষ্ট একটি সুনামি পুরো কালাও শহর তছনছ করে দেয়।
* ১৮২৬ সালের ২২ জানুয়ারি, সিমন বলিভারের সাহায্যপ্রাপ্ত জাতীয়তাবাদী শক্তিদের অবরোধে জেনারেল হোসে রামন রডিল কালাও শহর সমর্পণ করেন জেনারেল বার্থলোমিউ সালোমকে।
* ১৮৬৬ সালের ২ মে, কালাও যুদ্ধের সময় স্পেনীয় নৌবাহিনী স্বাধীন পেরু পুনর্দখল করার চেষ্টা করে।
* নরওয়ের অভিযাত্রী কন-টিকি কালাও ত্যাগ করেন ১৯৪৭ সালের ২৮ এপ্রিল বিকেলে।

## বিমানবন্দর

## সরকার

## তথ্যসূত্র

## বহিঃসংযোগ

* Municipality of Callao (in Spanish) 
* Chim Pum Callao
* Todo Callao (in Spanish)
* Jorge Chavez International Airport 
* National University of Callao (in Spanish)
* Islas Palomino (Palomino Islands) pictures and videos 
* Regional government of Callao
* Callao.Net la Internet del Callao (in Spanish)
* Sport Boys Association (unofficial) (in Spanish)


বিষয়শ্রেণী:কালাও অঞ্চলের প্রদেশ
বিষয়শ্রেণী:পেরুর বন্দরনগর
অ্যানাস্থেসিয়া সচেতনতা

**অ্যানাস্থেসিয়া সচেতনতা** বা আন্‌ইণ্টেডেড্‌ ইনট্রা-অপারেটিভ সচেতনতা (Anesthesia awareness/unintended intra-operative awareness) অস্ত্রোপচারের সময়ে রোগীকে চেতনাবিহীন করতে প্রয়োগ করা সাধারণ সংজ্ঞাহীনতা বা এই সংক্রান্ত ওষুধগুলোর প্রয়োজনের কম প্রয়োগ করার ফলে সৃষ্টি হওয়া রোগীর একধরনের মানসিক অবস্থা কিংবা অস্ত্রোপচারের সময়ে ঘটা ঘটনাসমূহ অস্ত্রোপচারের পরে পুনঃস্মরণের এক অবস্থা। অন্যদিকে এটি পোস্ট-অ্যানাস্থেসিয়া কেয়ার ইউনিট (PACU) বা ইণ্টেন্সিভ কেয়ার ইউনিট (ICU)এ অস্ত্রোপচারের পরে স্বাভাবিক অবস্থায় ফিরে আসার সময়েও ঘটতে পারে। এর ফলে রোগীর পঞ্চইন্দ্রিয় সচেতন অবস্থায় থাকে যদিও রোগী শরীরের অংগসমূহ চলাচল করতে সক্ষম হয় না ; অর্থাৎ রোগী অস্ত্রোপচারের বেদনা, কক্ষে চলতে থাকা কথোপকথন ইত্যাদি অনুভব করতে পারে; কিন্তু সাড়া দিতে পারে না ।
## প্রেক্ষাপট
অপর্যাপ্ত পরিমাণে সংজ্ঞাহীনতার ওষুধ প্রয়োগের ফলে এই অবস্থার সৃষ্টি হয়। এই অবস্থাটি অস্ত্রোপচারের ভিন্নতা অনুযায়ী প্রায় ০.২% র থেকে ৪০% রোগীর ক্ষেত্রে সৃষ্টি হয়। এট অস্ত্রোপচারের অবস্থা ও রোগীর মানসিক অবস্থার ওপরে নির্ভর করে। সাধারণ অস্ত্রোপচারের ক্ষেত্রে ০.২%, প্রায় ০.৪% সিজারিয়ানে, ১ র থেকে ২ % হৃদযন্ত্রের অস্ত্রোপচারের ক্ষেত্রে, ও ১০-৪০% রোগীর সাথে দুর্ঘটনাজনিত অস্ত্রোপচারের পরে পুনঃস্মরণের (incidence of memorization) অবস্থার সৃষ্টি হয়।
এর প্রায় এক তৃতীয়াংশই বেদনা অনুভব হতে পারে। নিউরো- মাস্কুলার ব্লকেডের (neuro-muscular blockade) অনুপস্থিতিতে এই অবস্থাটি অর্ধেক বৃদ্ধি পায়।  এই অবস্থায় রোগী অস্ত্রোপচারের বেদনা অনুভব করতে পারে, কথোপকথন শুনতে পারে, কাটাছেঁড়ায় হওয়া কষ্ট অনুভব করতে পারে। কিন্তু তারা সাড়া দিতে সক্ষম হয় না; কারণ ইতোমধ্যে মাসল রিলাক্সেণ্ট (paralytic/muscle relaxant) প্রয়োগ করা হয়।

## সচেতন অবস্থা ও পুনঃস্মরণের অবস্থা
দুই প্রকারর সচেতন অবস্থার সৃষ্টি হয়:
* সচেতনতা (Awarness): এতে রোগী ঘটতে থাকা ঘটনা সমূহ অনুভব করতে পারে; কিন্তু অস্ত্রোপচারের পরে কোনো স্মৃতি থাকে না।
* পুনঃস্মরণের অবস্থা: অস্ত্রোপচারের পরে ঘটনাসমূহ মনে পড়তে পারে।
## তথ্যসূত্র

## বহিঃসংযোগ
* American Association of Nurse Anesthetists Awareness Brochure at aana.com
* American Association of Nurse Anesthestist Awareness Fact Sheet at aana.com
* American Society of Anesthesiologists at asahq.org
* Resource for Student & Working Nurse Anesthetists at nurse-anesthesia.org
* Resource for Physiology and Pharmacology at Stanford University

বিষয়শ্রেণী:চিকিৎসাবিজ্ঞান
বিষয়শ্রেণী:অ্যানাস্থেসিয়া
বিষয়শ্রেণী:চিকিৎসাবৈজ্ঞানিক বিতর্ক
সেস্রুমনির

**সেস্রুমনির** (রোমান হরফ - Sessrúmnir) হল নর্স পুরাণ'এ ব্যবহৃত একটি ধারণা; এর আক্ষরিক অর্থ "বসিবার ঘর"। যতদূর সম্ভব, জাহাজের খোলের নিচের অংশে দাঁড় বাইবার জন্য সারি সারি বেঞ্চ সমন্বিত অংশটিকেই এই নামে অভিহিত করা হত।

ত্রয়োদশ শতাব্দীতে স্নোরি স্টুরলসন তাঁর রচিত *[[স্নোর-এডা|স্নোর-এডার]]*  *[[গিলফাগিনিং]]* ও *[[স্কাল্ডস্কাপারমাল]]* আখ্যানে শব্দটি দুটি পৃথক অর্থে মোট তিনবার ব্যবহার করেন। তারমধ্যে দু'বার (*গিলফাগিনিং*-এর ২৪তম অধ্যায় ও *স্কাল্ডস্কাপারপমাল*-এর ২০তম অধ্যায়ে) এর মাধ্যমে দেবী ফ্রাইয়ার একটি বিশাল ও সুন্দর প্রাসাদকে বোঝানো হয়েছে; স্বর্গে (প্যানথিওনে) তাঁর আবাসস্থল ফোল্কভাংরে অবস্থিত এই প্রাসাদেই দেবী ফ্রাইয়া বিভিন্ন যুদ্ধক্ষেত্রে মৃতদের আত্মার অর্ধেককে তাঁর অধীনে আশ্রয় দেন (*স্কাল্ডস্কাপারপমাল*-এর ২০তম অধ্যায়)। তৃতীয়বার এর উল্লেখ পাওয়া যায় *স্কাল্ডস্কাপার* আখ্যানেরই ৭৫ তম অধ্যায়ে। সেখানে প্রদত্ত একটি জাহাজের নামের তালিকার মধ্যে এই নামটিকেও দেখতে পাওয়া যায়।

## তত্ত্বগত ধারণা
নর্স পুরাণের বিখ্যাত জার্মান অনুবাদক রুডলফ সিমেকের মতে *সেস্রুমনির* শব্দটির আদত অর্থ ছিল সারি সারি বসিবার বেঞ্চ সমন্বিত কোনও বড় ঘরবিশেষ। সেই অর্থ থেকেই শব্দটি জাহাজের খোলের নিচের অংশের ক্ষেত্রেও প্রযোজ্য হতেই পারে। এই কারণেই একই নাম নর্স পুরাণের একই আখ্যানে সম্পূর্ণ দুই পৃথক অর্থে ব্যবহৃত হতে দেখা যায়।

## তথ্যসূত্র

বিষয়শ্রেণী:নর্স পুরাণ
আব্দুল লতিফ সিদ্দিকী

**আবদুল লতিফ সিদ্দিকী** (জন্ম: ১৮ ডিসেম্বর ১৯৩৭) হলেন একজন বাংলাদেশী রাজনীতিবিদ, সাবেক মন্ত্রী ও টাঙ্গাইল-৪ আসনের সাবেক সংসদ সদস্য। তিনি ১৯৭০ সাল থেকে এখন পর্যন্ত মোট ছয়বার এ আসনের সংসদ সদস্য হিসেবে নির্বাচিত হয়েছেন। তিনি ২০০৯ থেকে ২০১৪ পর্যন্ত গণপ্রজাতন্ত্রী বাংলাদেশ সরকারের বিভিন্ন মন্ত্রণালয়ের মন্ত্রীর দায়িত্ব পালন করেন। এছাড়া তিনি বাংলাদেশ আওয়ামী লীগের সভাপতিমণ্ডলীর সদস্য হিসেবেও দায়িত্ব পালন করেছেন।

## কর্মজীবন
আবদুল লতিফ সিদ্দিকী টাঙ্গাইল-৪ আসন থেকে ছয়বার সংসদ সদস্য নির্বাচিত হন। প্রথম ১৯৭০, দ্বিতীয় ১৯৭৩, তৃতীয় ১৯৯৬ সালে এবং চতুর্থ ২০০৯ সালে ও পঞ্চম ২০১৪ সালে। তিনি ১লা সেপ্টেম্বর ২০১৫ সালে সংসদ সদস্য পদ থেকে পদত্যাগ করেন। সর্বশেষ ২০২৪ সালের ৭ই জানুয়ারি দ্বাদশ জাতীয় সংসদ নির্বাচনে স্বতন্ত্র প্রার্থী হিসেবে এই আসন থেকেই ষষ্ঠবারের মত সংসদ সদস্য নির্বাচিত হয়েছেন।

তিনি ২০০৯ থেকে ২০১৩ সাল পর্যন্ত বাংলাদেশ সরকারের পাট ও বস্ত্র মন্ত্রণালয়ের মন্ত্রী ছিলেন। ২০১৪ সালের জানুয়ারিতে আবদুল লতিফ সিদ্দিকী দশম মন্ত্রিসভার ডাক, টেলিযোগাযোগ ও তথ্য প্রযুক্তি মন্ত্রণালয়ের দ্বায়িত্ব পান। ৩০ সেপ্টেম্বর ২০১৪ সালে তিনি মুসলমানদের অন্যতম ধর্মীয় ভিত্তি হজ সম্পর্কে বিতর্কিত মন্তব্য করেন। ফলে ইসলামপন্থীদের আন্দোলনের মুখে পদত্যাগ করতে বাধ্য হন।

৭ জানুয়ারি ২০২৪ সালে তিনি দ্বাদশ জাতীয় সংসদ নির্বাচনে স্বতন্ত্র প্রার্থী হয়ে টাঙ্গাইল-৪ আসন থেকে সংসদ সদস্য পদে নির্বাচিত হন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## বিতর্ক
২০১৪ সালের শেষের দিকে মার্কিন যুক্তরাষ্ট্রের নিউইয়র্কের একটি অনুষ্ঠানে হজ ও তবলিগ জামাত, প্রধানমন্ত্রীর ছেলে সজীব ওয়াজেদ জয় ও সাংবাদিকদের সম্পর্কে নিয়ে বিরূপ মন্তব্য করেন আব্দুল লতিফ সিদ্দিকী। ফলে তিনি নিজ দল আওয়ামী লীগ থেকে বহিষ্কৃত হন ও মন্ত্রিত্ব হারান। ১ সেপ্টেম্বর ২০১৫ সালে তিনি সংসদ থেকে পদত্যাগ করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের মন্ত্রী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিষয়শ্রেণী:১৯৩৭-এ জন্ম
পাস্তা

**পাস্তা** () ইটালির একটি প্রধান খাদ্য, যা সিসিলিতে প্রথম ১১৫৪ সালে প্রামাণ্য খাদ্য হিসেবে লিপিবদ্ধ হয়। এবং যা ইউরোপ, আমেরিকায় রেস্তোরাগুলোতে খুব প্রসিদ্ধ।  পাস্তা অনেক ধরনের হয়ে থাকে। পাস্তা কয়েক মিনিটেই রান্না করা যায়। নুডুলসের সাথে এর সাদৃশ্য রয়েছে। পাস্তা আটা দ্বারা তৈরি করা হয়।
## তথ্যসূত্র

বিষয়শ্রেণী:পাস্তা
বিষয়শ্রেণী:প্রধান খাদ্য
বিষয়শ্রেণী:ইতালীয় রন্ধনশৈলী
বিষয়শ্রেণী:ভূমধ্যসাগরীয় রন্ধনশৈলী
বিষয়শ্রেণী:গমের পদ
বিষয়শ্রেণী:জাতীয় পদ
সখী তুমি কার

***সখী তুমি কার*** আব্দুল্লাহ আল মামুন পরিচালিত ১৯৮০ সালের বাংলাদেশী রোমান্টিক-নাট্য চলচ্চিত্র। চলচ্চিত্রটি রচনা করেছেন আব্দুল্লাহ আল মামুন। ত্রিভুজ প্রেমের এই চলচ্চিত্রে প্রধান চরিত্রে অভিনয় করেছেন রাজ্জাক, শাবানা ও ফারুক।

শাবানা এই চলচ্চিত্রের অভিনয়ের জন্য ৬ষ্ঠ জাতীয় চলচ্চিত্র পুরস্কারে শ্রেষ্ঠ অভিনেত্রী বিভাগে পুরস্কৃত হন।

## কাহিনী সংক্ষেপ
ফারুক ও শাবানা দুইজন বিশ্ববিদ্যালয়ে একই সাথে পড়াশুনা করে। তারা দুজন দুজনকে ভালোবাসে। মেধাবী ফারুক বৃত্তি পেয়ে দেশের বাইরে চলে যায় উচ্চতর পড়াশুনার জন্য। মধ্যবিত্ত ঘরের মেয়ে শাবানা পরিবার চালানোর জন্য চাকরি নেয় রাজ্জাকের অফিসে। রাজ্জাক ধনী ও অবিবাহিত পুরুষ। অফিসে কয়েকটি ঘটনার পর তাদের নিয়ে কানাঘুষা শুরু হলে রাজ্জাক শাবানার মান বাঁচাতে তাকে বিয়ে করে। ইতোমধ্যে ফারুক বিদেশ থেকে ফিরে দেখে শাবানা এখন তার বড় ভাইয়ের স্ত্রী। শুরু হয় তার বিয়োগান্তক জীবন।

## কুশীলব
* রাজ্জাক
* শাবানা
* ফারুক
* সুজা খন্দকার

## সঙ্গীত
*সখী তুমি কার* চলচ্চিত্রের সঙ্গীত পরিচালনা করেছেন আলম খান। তিনি এর আগে আব্দুল্লাহ আল মামুন পরিচালিত সারেং বৌ চলচ্চিত্রেরও সঙ্গীত পরিচালনা করেন। গীত রচনা করেছেন মুকুল চৌধুরী। গানে কণ্ঠ দিয়েছেন আব্দুল জব্বার ও রুনা লায়লা।

### গানের তালিকা

## পুরস্কার
**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**

* **বিজয়ী:** শ্রেষ্ঠ অভিনেত্রী - শাবানা

## তথ্যসূত্র

## বহিঃসংযোগ
* 

বিষয়শ্রেণী:১৯৮০-এর চলচ্চিত্র
বিষয়শ্রেণী:১৯৮০-এর দশকের রোমান্টিক নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী রোমান্টিক নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:আব্দুল্লাহ আল মামুন পরিচালিত চলচ্চিত্র
বিষয়শ্রেণী:আব্দুল্লাহ আল মামুনের চিত্রনাট্য
বিষয়শ্রেণী:আলম খানের সঙ্গীত পরিচালনায় চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
জিন (দ্ব্যর্থতা নিরসন)

* জিন - প্রাণের বংশগতির একক, নিউক্লিওটাইড-গঠিত ডিএনএর অংশ।
* জ্বীন জাতি - ইসলামী বিশ্বাসমতে অদৃশ্য সত্তা।
* জিন (পানীয়) - একধরনের মাদক পানীয়।
* জিন (পত্রিকা) - একধরনের ক্ষুদ্রপত্রিকা।
*জ্বীন (চলচ্চিত্র) - বাংলাদেশী চলচ্চিত্র।
ধর্মরাজ মন্দির, বহড়ু

**ধর্মরাজ মন্দির** হল পশ্চিমবঙ্গের দক্ষিণ চব্বিশ পরগণা জেলার জয়নগর থানার বহড়ু গ্রামে অবস্থিত যোগী সম্প্রদায়ের একটি মন্দির। টালিছাওয়া মাটির গৃহে ধর্মরাজ বা ধর্মঠাকুর-এর প্রাচীন মূর্তি প্রতিষ্ঠিত। বৈশাখী বুদ্ধ-পূর্ণিমায় পূজা ও উৎসব-অনুষ্ঠানের সময় প্রচুর মানুষ এখানে সমবেত হন। 

## মূর্তির বিবরণ
এখানে মন্দিরের মধ্যে শিবমূর্তির মতো দেখতে ধর্মরাজের যে মূর্তি বর্তমান, তা মন্দির ঘরের তুলনায় বেশ বড়। উপবিষ্ট অবস্থায় বিশাল পুরুষমূর্তিটির উচ্চতা প্রায় ৫-৬ ফুট। বড়-বড় গোলাকার চোখ, পাকানো লম্বা গোঁফ। মাথায় একটি সাপের ফণা; গায়ের রং ঘন সবুজ, কানে ধুতরা ফুল। ধর্মরাজ ডান-পা মুড়ে বাম পায়ের উপর চোখ রেখে, ডানহাত অভয়মুদ্রার ভঙ্গিতে তুলে উপবিষ্ট। ধর্মরাজের মূর্তির পাশে একটি ছোট শিবলিঙ্গ আছে।এই প্রতিষ্ঠিত ধর্মরাজ কতকালের পুরানো, তা জানা যায় না। বংশপরম্পরায় যোগী পূজারীরা এর পূজা করে আসছেন।
## বিশেষত্ব
পশ্চিমবঙ্গের রাঢ় অঞ্চলের (বাঁকুড়া, বীরভূম, বর্ধমান) সাধারণ লোকদেবতা 'ধর্মঠাকুর' সাধারণত কূর্মমূর্তিতে পূজিত হন। ইনিই ভাগীরথীর তীরে নিম্নবঙ্গের মানুষের অবচেতনায় প্রবাহিত হয়ে মহাদেব শিবের রূপ পরিগ্রহ করেছেন। একসময় যোগী সম্প্রদায় শৈবসম্প্রদায়ের দ্বারা আত্মীকৃত হয়েছিল। দুই সম্প্রদায়ের আত্মসাৎ-পূর্ব সংস্কৃতিদ্বন্দ্বের সন্ধিক্ষণের প্রমাণস্বরূপ বহড়ুর ধর্মরাজ বিরাজমান।
## তথ্যসূত্র

বিষয়শ্রেণী:পশ্চিমবঙ্গের মন্দির
বিষয়শ্রেণী:দক্ষিণ চব্বিশ পরগনা জেলা
আইএনএস খান্ডেরি (২০১৭)

**আইএনএস খান্ডারি (S৫১)** হল ভারতীয় নৌ সেনার দ্বিতীয় স্করপেন গোত্রের সাবমেরিন ।মুম্বইয়ের মাজাগাঁও ডক থেকে আনুষ্ঠানিক ভাবে এই ডিজেল-ইলেকট্রিক অ্যাটাক সাবমেরিনটিকে ১২ ডিসেম্বর ২০১৭ সালে জলে নামানো হয়েছে। ১২ ডিসেম্বর ২০১৭ থেকেই শুরু হয়ে যাচ্ছে আইএনএস খান্ডেরি নামে এই অ্যাটাক সাবমেরিনের পরীক্ষামূলক সমুদ্রযাত্রা। টর্পেডো এবং অ্যান্টি-শিপ মিসাইল ব্যবহার করে হামলা চালাতে সক্ষম এই ডুবোজাহাজ। প্রতিরক্ষা প্রতিমন্ত্রী সুভাষ ভামরে এবং নৌসেনার প্রধান অ্যাডমিরাল সুনীল লানবার উপস্থিতিতে আইএনএস খান্ডেরি আনুষ্ঠানিক ভাবে জলে নেমেছে।

## নির্মাণ ইতিহাস
ফ্রান্সের সঙ্গে যৌথ উদ্যোগে মোট ছ’টি স্করপেন ক্লাস সাবমেরিন তৈরি করছে ভারত। মোট খরচ ৩০০ কোটি ডলার।দ্বিতীয় স্করপেন ক্লাস অ্যাটাক সাবমেরিন আইএনএস খান্ডেরি নৌসেনার হাতে চলে এল।মনে করা হচ্ছে ২০১৭ সালের শেষের দিকে এই সাবমেরিন সম্পূর্ণ রূপে ভারতীয় নৌবাহীনির হাতে চলে আসবে।
## তথ্যসূত্র

## বহিঃসংযোগ

বিষয়শ্রেণী:ভারতের যুদ্ধ জাহাজ
বিষয়শ্রেণী:কালভারি শ্রেণীর ডুবোজাহাজ
বিষয়শ্রেণী:ভারতে নির্মিত জাহাজ
বিষয়শ্রেণী:ভারতীয় নৌবাহিনীর ডুবোজাহাজ
রাধাবল্লভী

**রাধাবল্লভী** পুরিকা অর্থাৎ পুরি বিশেষ বাংলার একটি ঐতিহ্যবাহী নোনতা খাদ্য বিশেষ। প্রাচীন গ্রন্থে এর উল্লেখ না থাকলেও আধুনিক কালে বাঙালি হিন্দু জনসমাজে ব্যাপকভাবে সমাদৃত।

## নামকরণ
এই খাদ্যটির কথা কোন প্রাচীন গ্রন্থ বা শাস্ত্রে উল্লেখ না পাওয়া গেলেও দ্রব্যগুণে এর সংস্কৃত নাম দেওয়া হয়েছে **বেষ্টনিকা**। রাধাবল্লভী শব্দটি দেশি শব্দ। তবে নামকরণ করা হয়েছে রাধিকা বা শ্রীরাধার **রাধা** এবং কৃষ্ণের অপর নাম **বল্লভ** থেকে।

# কোনো কোনো গবেষকের মতে, খড়দহের শ্যামসুন্দরের জন্য চৈতন্য মহাপ্রভু স্বয়ং রাধাবল্লভী উদ্ভাবন করেন। ভগবান শ্রীকৃষ্ণের আরেক নাম ‘রাধাবল্লভ’। সেই সূত্রে মহাপ্রভুই এই খাবারের নাম রাখেন ‘রাধাবল্লভী’।

# এমন মতও রয়েছে, কোলকাতার শোভাবাজার রাজবাড়ির গৃহদেবতা রাধাবল্লভ অর্থাৎ শ্রীকৃষ্ণকে প্রতিদিন ভোগ হিসেবে দেওয়া হত এই পদটি। তা থেকেই এর নাম হয় ‘রাধাবল্লভী’।

# আবার অনেকে বলেন, মুর্শিদাবাদের কান্দী গ্রামে জমিদারবাড়ির কুলদেবতা রাধাবল্লভকে এই ভোগ দেওয়া হত, তা থেকেই ‘রাধাবল্লভী’ নামটি চালু হয়।

# কলকাতার জিতেন্দ্রনাথ মোদক বৃন্দাবন থেকে এই পদটির রান্না শিখে আসেন এবং কলকাতায় চালু করেন। তিনি ছিলেন পুঁটিরামের আত্মীয়। তা থেকেই ‘পুঁটিরাম’ দোকানের রাধাবল্লভী বিখ্যাত হয়ে যায়।

## প্রস্তুতি
ডালপুরির মতনই তবে এটি আকারে খানিকটা বড়। পুর হিসাবে বিরির পিঠি, লঙ্কা ইত্যাদির ব্যবহার করা হয়। মাসকলাই এর বাটা ময়দার সাথে মিশিয়ে এই ভোজ্যটি তৈরি করা হয়। দেখতে অনেকটা রুটিকা বা রুটির মতো হলেও একে ঘিয়ে ভেজে নেওয়া হয়।

## প্রসিদ্ধ প্রস্তুতকারক
সবচেয়ে বিখ্যাত কলকাতার ‘পুঁটিরাম’-এর রাধাবল্লভী। পশ্চিমবঙ্গের হুগলীর শ্রীরামপুরের **মহেশ দত্তের** দোকানের রাধাবল্লভীর বিশেষ সমাদর আছে।

## আরও দেখুন
* শুক্তো
* লাবড়া

## তথ্যসূত্র

## বহিঃসংযোগ
http://www.hanglahesel.com/রাধাবল্লভী/ হ্যাংলা হেঁসেল

বিষয়শ্রেণী:বাংলার খাদ্য
বিষয়শ্রেণী:পুরি
পীর সাহান্দীর দরগাহ

**পীর সাহান্দির দরগাহ** হল পশ্চিমবঙ্গের উত্তর চব্বিশ পরগণার বসিরহাট মহকুমার হিঙ্গলগঞ্জ থানার বাঁকড়া গ্রামে অবস্থিত পীর সাহান্দী সাহেবের সমাধি দরগাহ।
## দরগাহের বিবরণ
খড়ের ছাউনি দেওয়া ইটের তৈরী দরগাহটি প্রায় দুশো বছর প্রাচীন। পাশে বনবিবির একটি থান আছে এবং পীর সাহেবের ছোট ভাইয়ের একটি মাজার আছে। দরগাহটি বড়-বড় গাছ-গাছালির মধ্যে একটি নির্জন স্থানে অবস্থিত। দরগাহের সমাধিস্তম্ভের গায়ে কয়েকটি গর্তের মধ্যে বিষধর সাপের আস্তানা আছে বলে লোকজনের বিশ্বাস। প্রতি শুক্রবার 'পীরের দয়া' লাভের জন্য কলাপাতা ও ফুল নিয়ে ভক্তরা সমবেত হন। পীরের সমাধির একপাশে ইটের ওপর কলাপাতা রেখে ফুলটি ঢেকে দেওয়া হয়। 'পীরের দয়া' হলে ফুলটি তাড়াতাড়ি ইটের তলা দিয়ে নিচে গড়িয়ে পড়ে এবং ঐ ফুলধোয়া জল খেলে মনোস্কামনা পূর্ণ হয় বলে ভক্তদের বিশ্বাস।
## দরগাহের বার্ষিক উৎসব
প্রতিবছর ১ মাঘ তারিখে বাঁকড়া গ্রামে পীর সাহান্দির উৎসব উপলক্ষে দরগাহ-প্রাঙ্গনে বিরাট মেলা বসে। মেলায় কাওয়ালি গান, নানারকম বাজনা ও অন্যান্য জিনিসপত্রের হাট বসে। পীরের কাছে হাজত-মানত করা হয়, ভক্তরা দুধ, ফল, মিষ্টি, শিরনি পীরের উদ্দেশ্যে নিবেদন করে। ইচ্ছাপূরণের জন্য অনেক ভক্ত পীরের কাছে 'হত্যে' দিয়ে থাকেন।
## তথ্যসূত্র

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাংলার সংস্কৃতি
বিষয়শ্রেণী:দরগাহ
মিছবাহুল উলূম কামিল মাদ্রাসা

**মিছবাহুল উলূম কামিল মাদরাসা** ঢাকা জেলার মতিঝিলে অবস্থিত একটি আলিয়া মাদ্রাসা। তবে এটি **টিএন্ডটি কলোনী মাদরাসা** নামেও পরিচিত। ১৯৭৫ সালে এই প্রতিষ্ঠানটি তার যাত্রা শুরু করে। মূলত তখন এটি তৎকালীন পিএন্ডটি কলোনি (যা বর্তমানে টিএন্ডটি নামে পরিচিত) এর নিবাসীদের সন্তানদের পড়াশোনার জন্য প্রতিষ্ঠিত হয়েছিল। বর্তমানে দেশের বিভিন্ন অঞ্চলের শিক্ষার্থীরা এখানে লেখাপড়া করছে। বর্তমানে এখানে এতিম শিক্ষার্থীদের বিনামূল্যে পড়াশোনা করার সু-ব্যবস্থা রয়েছে। 

## ইতিহাস
১৯৭৫ সালে ঢাকার মতিঝিলে মিছবাহুল উলূম কামিল মাদরাসা একটি প্রাথমিক বিদ্যালয় হিসেবে আত্মপ্রকাশ করে। মাদ্রাসার ইউনিফ্রম ছাত্রদের সাদা পাঞ্জাবী, ছাত্রীদের ধর্মীয় হিজাব।

### বিভাগ
* বিজ্ঞান
* মানবিক
* মুজাব্বিদ বিভাগ
* হিফযুল কুরআন বিভাগ

## তথ্যসূত্র

বিষয়শ্রেণী:১৯৭৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা জেলার শিক্ষাপ্রতিষ্ঠান
বিষয়শ্রেণী:ঢাকা জেলার আলিয়া মাদ্রাসা
বিষয়শ্রেণী:বাংলাদেশের কামিল মাদ্রাসা
বিষয়শ্রেণী:১৯৭৫-এ বাংলাদেশে প্রতিষ্ঠিত
কসাই (চলচ্চিত্র)

***কসাই*** আমজাদ হোসেন পরিচালিত ১৯৮০ সালের বাংলাদেশী নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন আমজাদ হোসেন। এতে অভিনয় করেছেন আলমগীর, কবরী সারোয়ার, ববিতা, রোজিনা, জসিম, আনোয়ারা প্রমুখ।

চলচ্চিত্রটি ১৯৮০ সালে মস্কো আন্তর্জাতিক চলচ্চিত্র উৎসব-এ এবং ১৯৮১ সালে জার্মানিতে একটি আন্তর্জাতিক চলচ্চিত্র উৎসবে প্রদর্শিত হয়। এই চলচ্চিত্রের জন্য ৬ষ্ঠ জাতীয় চলচ্চিত্র পুরস্কারে রোজিনা শ্রেষ্ঠ পার্শ্বচরিত্রে অভিনেত্রী বিভাগে, আলাউদ্দিন আলী শ্রেষ্ঠ সঙ্গীত পরিচালক বিভাগে, সৈয়দ আব্দুল হাদী শ্রেষ্ঠ পুরুষ কণ্ঠশিল্পী বিভাগে এবং সাবিনা ইয়াসমিন শ্রেষ্ঠ নারী কণ্ঠশিল্পী বিভাগে পুরস্কৃত হন।

## কুশীলব
* আলমগীর
* ববিতা
* কবরী
* রোজিনা
* আনোয়ারা
* জসিম

## সঙ্গীত
*কসাই* চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন গাজী মাজহারুল আনোয়ার ও আমজাদ হোসেন। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী ও রুনা লায়লা।

### গানের তালিকা

## পুরস্কার
**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**

* **বিজয়ী:** শ্রেষ্ঠ পার্শ্বচরিত্রে অভিনেত্রী - রোজিনা
* **বিজয়ী:** শ্রেষ্ঠ সঙ্গীত পরিচালক - আলাউদ্দিন আলী
* **বিজয়ী:** শ্রেষ্ঠ পুরুষ কণ্ঠশিল্পী - সৈয়দ আব্দুল হাদী
* **বিজয়ী:** শ্রেষ্ঠ নারী কণ্ঠশিল্পী - সাবিনা ইয়াসমিন

## তথ্যসূত্র

## বহিঃসংযোগ
* 

বিষয়শ্রেণী:১৯৮০-এর চলচ্চিত্র
বিষয়শ্রেণী:১৯৮০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:আমজাদ হোসেন পরিচালিত চলচ্চিত্র
বিষয়শ্রেণী:আমজাদ হোসেনের চিত্রনাট্য
বিষয়শ্রেণী:আলাউদ্দিন আলীর সঙ্গীত পরিচালনায় চলচ্চিত্র
বিষয়শ্রেণী:শ্রেষ্ঠ পার্শ্বচরিত্রে অভিনেত্রীর জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র
বিষয়শ্রেণী:শ্রেষ্ঠ সঙ্গীত পরিচালনার জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র
বিষয়শ্রেণী:শ্রেষ্ঠ নারী কণ্ঠশিল্পীর জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র
বিষয়শ্রেণী:শ্রেষ্ঠ পুরুষ কণ্ঠশিল্পীর জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:আলাউদ্দিন আলী সুরারোপিত চলচ্চিত্র
পরিকল্পনা মন্ত্রণালয় (বাংলাদেশ)

**পরিকল্পনা মন্ত্রণালয়** হলো গণপ্রজাতন্ত্রী বাংলাদেশ সরকারের ৪৩টি মন্ত্রণালয়ের একটি গুরুত্বপূর্ণ মন্ত্রণালয়। এ মন্ত্রণালয়ের কাজ হচ্ছে পরিসংখ্যান ব্যবস্থাপনা, সামাজিক ও অর্থনৈতিক উন্নয়নের নীতি নির্ধারণ ও বাস্তবায়নের রূপরেখা তৈরি করা।

## অধীনস্থ বিভাগ

# পরিকল্পনা বিভাগ 
# পরিসংখ্যান ও তথ্য ব্যবস্থাপনা বিভাগ
# বাস্তবায়ন পরিবীক্ষণ ও মূল্যায়ন বিভাগ

## তথ্যসূত্র

## বহিঃসংযোগ

বিষয়শ্রেণী:পরিকল্পনা মন্ত্রণালয় (বাংলাদেশ)
বিষয়শ্রেণী:বাংলাদেশ সরকারের মন্ত্রণালয়
জামর

**জামর** (১৭৬২ — ৭ ফেব্রুয়ারি, ১৮২০) ফরাসি বিপ্লবে অংশগ্রহণকারী একজন ব্যক্তি, যিনি চট্টগ্রামে জন্মগ্রহণ করেছিলেন। ফরাসি বিপ্লবের ইতিহাসে তিনি **লুই বেনেডিক্ট জামর** নামে তিনি পরিচিত।

## ক্রীতদাস জীবন
জামর বর্তমান বাংলাদেশেের চট্টগ্রাম অঞ্চলে জন্মগ্রহণ করেছিলেন, তবে সে সম্ভাব্য সিদ্দি জনগোষ্ঠীর ছিলেন। সিদ্দিরা পূর্ব আফ্রিকার বান্টু সম্প্রদায়ের অন্তর্ভুক্ত, সিদ্দিরা আরব আর পর্তুগিজদের মাধ্যমে দক্ষিণ এশিয়াতে প্রবেশ করে । যতদূর জানা যায় তাকে ১০/১১ বছর বয়সে চট্টগ্রাম বন্দর থেকে ফরাসি দাস-ব্যবসায়ীরা ধরে নিয়ে যায় ও ক্রীতদাস হিসেবে মাদাগাস্কার হয়ে ফ্রান্সে চালান করে। সম্রাট পঞ্চদশ লুই এর উপপত্নী মাদামাম দ্যু বারীর ক্রীতদাস হিসেবে কাজ করতে করতে ফরাসী সাহিত্য, সংস্কৃতি বিশেষত জঁ-জাকরুশোর রচনা অধ্যয়ন করেন। বিপ্লবী দলের সাথে গোপনে যোগাযোগ হয় তার।

## বিপ্লবে অংশগ্রহণ
ফরাসি বিপ্লবের ইতিহাসে তিনিই এক এবং একমাত্র বাংলার সিদ্দি সম্প্রদায়ের ব্যক্তি যিনি বিপ্লবে প্রত্যক্ষ যোগ দেন। গ্রীভসের বিপ্লবী দলে যোগদান করেন ও কমিটি অফ পাবলিক সেফটির সদস্য হন। এই অপরাধে তার কর্মচ্যুতি ঘটে। ৬ ডিসেম্বর, ১৭৯৩ মাদাম দ্যু বারীর বিচারের সময় জামর মাদামের বিপ্লব বিরোধী ষড়যন্ত্রের কথা ফাঁস করে দেন। বিচারে দ্যু বারীর মৃত্যুদণ্ড হয়। তার গৃহে পালিত বলে জামরেরও কারাদণ্ড হয়েছিল। তবে ৬ সপ্তাহ পরে তার সাথীদের সহায়তায় তিনি মুক্ত হন। তার সাক্ষ্যদান থেকেই বিশ্ব জানতে পারে জামর আদতে জন্মসূত্রে চাটগাঁয়ের ছিলেন।

## শেষ জীবন
তার সম্পর্কে বিপ্লবের পরে খুব বেশি কিছু জানা যায়নি। অষ্টাদশ লুই এর সময় তিনি প্যারির এক দরিদ্র পল্লীতে শিক্ষকতা করতেন। মৃত্যুর পর তার ঘরে বিপ্লবী মারাট, রোবসপিয়েরের ছবি পাওয়া গিয়েছিল। ফরাসি বিপ্লবের ইতিহাসে এই বাঙালি 'লুই বেনেডিক্ট জামর' নামে পরিচিত। জামরের একটি ছবি আঁকেন ফরাসী শিল্পী মারী ভিক্তর লোমোয়ান, যা বিখ্যাত ল্যুভ্র সংগ্রহালয়ে রক্ষিত আছে।

## মৃত্যু
৭ ফেব্রুয়ারি ১৮২০ দারিদ্র্যের মধ্যে, নিঃসঙ্গ অবস্থায় জামর মারা যান। লোকচক্ষুর প্রায় অগোচরে সম্পন্ন হয় তার শেষকৃত্য।

## তথ্যসূত্র



বিষয়শ্রেণী:১৭৬২-এ জন্ম
বিষয়শ্রেণী:১৮২০-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:ফরাসি ক্রীতদাস
বিষয়শ্রেণী:ফরাসি বিপ্লব
বিষয়শ্রেণী:ফরাসি বিপ্লবের ব্যক্তি
বিষয়শ্রেণী:চট্টগ্রামের ব্যক্তি